هئچ کیم، اؤز گؤیلونا حایاتا آیاق قویمویوب. هرکس باشقالارینین ایستهایله دوغولوب. حایاتدا اولانلار ایسه، اؤز ایستهدیکلریایله حایاتدان آیریلماق ایستهمیرلر. بو آیریلیق ایستهمهدن اولور. اینسانلارین هاردا دوغولدوقلاریندان آسیلی اولاراق، یاشام طرزلری اولور. توپلوم، قات، یئر، آغ-قارالیق، جینسللیک، بویون اوجالیغی، پای وئریلیر.
اینسانا قالان، نئجه یاشماق دیر. نئجه یاشاماق ایسه، دوروموندان آسیلی اولور. هر نه دورومدا اولور اولسون، یئنه، بیر بالاجا نئجه یاشاماق سئچیمی اونا قالیر. یاشاماغی سئچدییی سورج عؤمروندن سوووشور. عؤمرونون بیر قیسمینی، حالسیزلیقلا اوغراشانلارا، یاشام طرزی سئچیمی قالمیر. ایستهمهدیـیی واقت، یاشام طرزینین سئچیمی سونوجلانمادان حایات بیتیر. گئرییه قالان سئچیمی اولمایان بیرلرینین خاطیرهلری قالیر دئمک ایستیردیم کی قالمیر. تکجه سئچیملرینی بللندیرنلرین خاطیرهلری قالیر. دوغولماقلاریلا اؤلمکلرینی بللندیرنمهسهلر ده، نئجه یاشادیقلارینی بللندیریرلر، نئچه ایل یاشادیقلارینا باخمایاراق!
azb_Arab azb_Arab